Jašiūnų herbas

Jašiūnų herbas – pagrindinis Jašiūnų miestelio ir Jašiūnų seniūnijos (Šalčininkų rajono savivaldybė) heraldikos atributas.

 Aprašas 

Herbo skydo raudoname lauke sidabrinė kolona, kurios abiejose pusėse juostos lygyje dvi auksinės septyniakampės žvaigždės.

 Simbolika 

Dorėninė kolona primena Jašiūnų dvaro rūmų architektūrą ir miestelio vardo pirmąją raidę (senojoje lotynų abėcėlėje J raidės nebuvo, vietoje jos naudota I raidė), ji simbolizuoja tvirtumą ir pastovumą, o žvaigždės – Balinskius ir Sniadeckius (dvarininkus, kurie valdė Jašiūnus), taip pat kitus žymius šio krašto žmones (šviesulius).

 Istorija 

2001 m. liepos 24 d. herbą Lietuvos Respublikos Prezidentas patvirtino dekretu Nr. 1438. Herbo etalono autorius – dailininkas Arvydas Každailis.

 Šaltiniai 

Kategorija:Jašiūnai
Kategorija:2001 m. patvirtinti Lietuvos gyvenviečių herbai
Kategorija:Šalčininkų rajono savivaldybės gyvenviečių herbai
Kategorija:Lietuvos miestelių herbai